- Stakk kniv inn i hjernen på passasjer på Bybanen

En 46 år gammel mann er tiltalt for å ha knivstukket en 33-åring på Bybanen. Et av stikkene gikk inn i hjernen, ifølge tiltalen.

Publisert Publisert 18. november 2015

Innsatsleder Ivar Kvant og politiet rykket ut da de fikk melding om knivstikkingen på Bybanen 7. april 2015.

Denne artikkelen er over fire år gammel

Den alvorlige hendelsen skjedde tirsdag 7. april 2015 i år. Klokken var rundt kl. 17.40 da Bybanen var på Wergeland vei sørovermot Lagunen i Bergen.

— 2 cm inn i hjernen

På et sete satt en 33 år gammel mann. 46-åringen stakk ham minst tre ganger i venstre arm, ifølge tiltalen fra Statsadvokatene i Hordaland. Da offeret forsøkte å reise seg, stakk 46-åringen den andre minst to ganger i høyre tinning.

«Ett av disse knivstikkene gikk gjennom kraniet og ca 2 cm inn i hjernen», heter det i tiltalen.

- Så klikket det

33-åringen ble kjørt omgående til Haukeland universitetssykehus med alvorlige skader. Politiet pågrep 46-åringen rundt seks timer senere. To dager etter voldsdramaet stilte 33-åringen i intervju i BT på Haukeland.

Han fortalte at han kjente til 46-åringen og at de hadde hatt en uenighet om penger. De skal ha havnet i en diskusjon på Bybanen.

— Så klikket det for ham, sa 33-åringen til BT 9. april i år.

Den 46 år gamle mannen har flere dommer på seg. Da han ble varetektsfengslet, opplyste politiet at motivet var uklart.

Publisert Publisert: 18. november 2015 12:52 Oppdatert: 18. november 2015 13:18